Diari Oficial de la Generalitat Valenciana


Sumari del DOGV 1573, del 26-06-1991 (1991/821866)

DECRET 93/1991, de 29 de maig, del Consell de la Generalitat Valenciana, pel qual es regula el procediment d'autorització d'ocupacions temporals de forests d'utilitat pública com a conseqüència de concessions mineres.
-------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1991/05/29/93/dof/vci/html**

### Dades del document

Número de DOGV
:   1573

Data del DOGV
:   26-06-1991

Secció del DOGV
:   DISPOSICIONS GENERALS

Número del document
:   1991/821866


Data del document
:   29-05-1991

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 93/1991, de 29 de maig, del Consell de la Generalitat Valenciana, pel qual es regula el procediment d'autorització d'ocupacions temporals de forests d'utilitat pública com a conseqüència de concessions mineres.  
La Llei de Forests de 8 de juny de 1957, preveu l'atorgament d'ocupacions-temporals de forests del catàleg com a conseqüència de concessions administratives, sempre que es justifique la compatibilitat de l'ocupació amb la finalitat i la utilitat pública de la forest. Entre aquelles concessions administratives preveu específicament les de mines l'article 179 del Reglament de Forests de 22 de febrer de 1962, que regula la intervenció de l'administració forestal en el procediment d'atorgament de les concessions administratives, sempre que d'aquestes es derive la necessitat d'ocupar temporalment terrenys de forests catalogats.  
Però no està expressament previst ni regulat el procediment d'autorització d'ocupacions de forests quan se sol·liciten en base a una anterior concessió administrativa. En el cas de les explotacions mineres no es pot entendre que aquest procediment siga el previst per a les ocupacions d'interès particular, per tal com d'acord amb la Llei de Mines de 21 de juliol de 1973, l'atorgament d'una autorització d'aprofitament de recursos miners duu implicita la declaració d'utilitat pública.  
Aquesta falta d'un procediment específic provoca disfuncions que retarden la resolució de les sol·licituds d'ocupació per concessions mineres, principalment quan l'administració forestal no reconeix la prevalència de l'interès general implícit en la concessió minera sobre la utilitat pública de la forest afectada, ni la compatibilitat amb aquesta de l'ocupació sol·licitada. Sembla raonable arbitrar una solució semblant a la que adopta l'article 179 del reglament de Forests per al supòsit que contempla: elevar la competència a l?òrgan col·legiat de govern (el Consell de Ministres en l?esmentat Reglament, el Govern Valencià en el cas de la Generalitat Valenciana) perquè decidesca en cada cas sobre l'interès general que ha de prevaler.  
En tot cas aquest procediment específic s'ha d'ajustar al .que disposen els articles 20 a 22 de la Llei de Forests, i preveure les incidències que en aquest puga provocar l?exigència de condicions de protecció del medi ambient d'acord amb la Llei de la Generalitat Valenciana 2/1989, de 3 de març, l'impacte Ambiental, desplegada pel Decret 162/1990, de 15 d'octubre, del Consell de la Generalitat Valenciana, pel que fa a la conservació del terra i la vegetació.  
Per això, a proposta conjunta del Conseller d?agricultura i Pesca i del d?Indústria, Comerç i Turisme, amb la deliberació prèvia del Govern Valencià en la reunió del dia 29 de maig de 1991,  
DECRETE  
Article primer  
Les ocupacions temporals de forests d'utilitat pública, siga quina siga l?entitat titular, que se sol·liciten per a l'aprofitament anteriorment concedit de recursos miners, s'autoritzaran d'acord amb el procediment establert en aquesta disposició.  
Article segon  
1. La sol·licitud d'iniciació del procediment es presentarà pel titular dels drets miners en els Serveis Territorials corresponents de la Conselleria d?agricultura i Pesca.  
2. A l?escrit de sol·licitud s'adjuntarà preceptivament la documentació següent:  
a) Exemplar per triplicat, més un altre quan efecte a forest la titularitat de la qual corresponga a una administració distinta a la de la Generalitat Valenciana, del projecte dels treballs que s'han de realitzar; subscrit per un tècnic competent i visat pel corresponent col·legi oficial, en el qual es farà constar de forma explícita la superfície del terreny que s'ha d'ocupar, amb les dades precises per a determinar-ne la ubicació; termini per al qual se sol·licita l?ocupació i pressupost dels treballs, i també totes les altres circumstàncies que permeten determinar les condicions de l?ocupació.  
b) Si cal, tiratge a part del Pla de Restauració d'Espais Naturals corresponents als treballs projectats, amb constància de la seua aprovació per la Conselleria d?Indústria, Comerç i Turisme.  
c) Estudi d'Impacte Ambiental relatiu al projecte d'ocupació, per triplicat, d?acord amb el que disposa l'article 30 del Decret 162/1990, de 15 d'octubre, del Consell de la Generalitat Valenciana; s'hi adjuntarà, a més, la declaració d'impacte Ambiental dictada per l'Agència del Medi Ambient corresponent a la concessió minera o a l'aprofitament, quan hagen estat atorgats amb posterioritat a l?entrada en vigor de la Llei de la Generalitat Valenciana 2/1989, de 3 de març, d'impacte Ambiental.  
De no presentar-se completa la documentació, el director dels serveis territorials corresponents la requerirà de la persona sol·licitant d'acord amb el que disposa l'article 71 de la Llei de Procediment Administratiu.  
Article tercer  
1. Rebuda la sol·licitud i completada, si cal, la documentació, es remetrà una de les còpies del projecte al servei territorial corresponent de la Conselleria d?Indústria, Comerç i Turisme, perquè en el termini d'un mes emeta informe sobre la titularitat i la vigència dels drets miners de la persona sol·licitant, l'adequació dels treballs al Pla de Labors en execució, superfície que s'ha d'ocupar i importància de l?explotació, i pronunciar-se expressament sobre la procedència o no de continuar el procediment.  
2. Simultàniament amb el compliment del tràmit disposat en l'apartat anterior, es remetrà a l'Agència del Medi Ambient un exemplar del projecte dels treballs que s'han de realitzar i de l?estudi d'impacte Ambiental, amb les observacions que s'estimen oportunes, per tal que aquella formule la corresponent Estimació d'impacte Ambiental.  
Article quart  
1. Cas de ser desfavorable l?informe previst en l'apartat 1 de l'article anterior, el director dels serveis territorials de la Conselleria d?agricultura i Pesca resoldrà en sentit denegatori la sol·licitud.  
2. Si l?informe és favorable aquests serveis territorials es pronunciaran en el termini de dos mesos sobre la compatibilitat de l?ocupació amb la finalitat i la utilitat pública de la forest, i en conseqüència sobre la procedència o no de l'autorització, i es redactaran en el primer cas el plec de condicions tècniques i econòmiques que han de regir l?ocupació.  
Article cinquè  
1. Quan la titularitat de la forest afectada corresponga a una entitat local, se li remetrà un exemplar del projecte i còpies dels informes emesos per les Conselleries d?Indústria, Comerç i Turisme i d?agricultura i Pesca, i també el plec de condicions, perquè manifeste la conformitat o disconformitat amb l?ocupació i amb el plec.  
2. L'acord de l?entitat local s'haurà de traslladar als serveis territorials de la Conselleria d?agricultura i Pesca en el termini de dos mesos, s'entendrà en un altre cas emès favorablement.  
3. La disconformitat amb el plec de condicions establert per ',a Conselleria d?agricultura i Pesca haurà de constar en acord raonat que permeta l'anàlisi dels fonaments en què es done suport, per a la determinació definitiva de les condicions del plec indicat.  
Article sisè  
1. La disconformitat de l?entitat local amb l?ocupació, fundant-se en consideracions sobre la incompatibilitat d'aquesta ocupació amb la utilitat pública de la forest, o l?informe desfavorable a l?ocupació per part dels serveis territorials de la Conselleria d?agricultura i Pesca, es comunicarà pel Director General de Política Forestal i Pesquera al Director General d'Indústria i Energia, el qual podrà sostenir en informe raonat la conveniència de l?ocupació, en base a la concreta utilitat pública que puga derivar de l?explotació minera En aquest cas, el Conseller d?Indústria, Comerç i Turisme assabentarà el d?agricultura i Pesca, per tal que remeta les actuacions al Govern Valencià, que resoldrà declarant la utilitat pública prevalent i la procedència o no de l?ocupació.  
2. Si l'acord del Govern Valencià fora favorable a l?ocupació, els Serveis Territorials de la Conselleria d?agricultura i Pesca ho notificaran a l'entitat local que s'hagués oposat, i redactaria, en els altres casos, el plec de condicions que han de regir l?ocupació.  
Article setè  
1. En tot cas, abans de resoldre sobre l'autorització d'ocupació, la Conselleria d?agricultura i Pesca concedirà tràmit d'audiència a la persona sol·licitant de l?ocupació perquè, en el termini de quinze dies, puga al·legar el que estime convenient en defensa dels seus interessos legítims.  
2. L'acceptació de les condicions tècniques imposades en l'autorització i el pagament del cànon anual d'ocupació possibilitaran l?efectiva ocupació de la forest, sense perjudici dels recursos que hi pertoquen en via administrativa i jurisdiccional. No obstant això, si la persona sol·licitant manifestàs expressament el seu desacord amb l?import de la indemnització en el cas que s'haguera establert, aquesta es fixarà pel procediment i les regles que, per a la determinació del just preu estableix la Llei d'Expropiació forçosa i el seu reglament, i s'haurà de garantir el pagament d'aquesta, mitjançant aval bancari o dipòsit en metàl·lic o títols del deute públic, en la Conselleria d'Economia i Hisenda, a disposició de la d?agricultura i Pesca.  
Article vuitè  
1. La resolució sobre l?ocupació sol·licitada o l?enviament de les actuacions al Govern Valencià sols es podrà acordar després de la remissió per l'Agència del Medi Ambient a la Conselleria d?agricultura i Pesca de la corresponent estimació d'impacte Ambiental, i es resoldran les discrepàncies d'acord amb el que disposa l'article 26 del reglament executiu de la Llei d'impacte Ambiental de la Generalitat Valenciana.  
2. La Conselleria d?agricultura i Pesca comunicarà a l'Agència del Medi Ambient la terminació anormal o amb resolució denegatória del procediment de sol·licitud d'ocupació que determine la paralització del procediment d'avaluació de l?impacte ambiental.  
Article novè  
La Conselleria d'agricultura i Pesca retrà compte a l'òrgan competent en materia de patrimoni de la Conselleria d'Economia i Hisenda, de les autoritzacions d'ocupació forests de titularitat de la Generalitat Valenciana que es concedesquen.  
DISPOSICIONS FINALS  
Primera  
S'autoritza les conselleries d?agricultura i Pesca i d'Indústria, Comerç i Turisme per al desplegament conjunt del que disposa aquest decret.  
Segona  
Aquest decret vigirà l?endemà en què es publique en el Diari Oficial de la Generalitat Valenciana.  
València, 29 de maig de 1991.  
El President de la Generalitat Valenciana,   
JOAN LERMA I BLASCO  
El Conseller d?agricultura i Pesca,   
LUIS FONT DE MORA I MONTESINOS   
El Conseller d'indústria, Comerç i Turisme   
ANDRES GARCIA RECHE


Còpia Permalink ELI